Cuneiform Tablet Kt 88/k 599 (AKT 7a 270)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-SIPA qí-bi-ma um-ma a-mur-IŠTAR-ma 9 TÚG a-na šu-be-lim a-dí-in-ma ṭup-pu-šu pá-ni-um a-dí-šu-ma ú-ta-kàr iš-tù ḫa-mu-uš-tim ša a-bi-at a-na 8 ḫa-am-ša-tim 5 GÚ URUDU SIG₅ ḫa-bu-ra-ta-i-am ṭup-pu-šu al-pu-ut-ma iš-tí i-ba-ší {d}en-LÍL-ba-ni 20 {TÚG}ku-ta-ni i-nu-mì a-ma-kam wa-áš-bu a-ṣé-ri-a ú-šé-bi-lam a-na-kam ni-na-me-er-ma KÙ.BABBAR 5 ma-na aḫ-ša-aḫ-šu-ma um-ma a-na-ku-ma URUDU a-ṣa-ba-at-ma KÙ.BABBAR a-na lá a-ša-am a-na a-šur-SIPA a-ša-pá-ar-ma KÙ.BABBAR i-na kà-ni-iš i-dá-na-kum 3 ma-na KÙ.BABBAR ša DUMU i-sú-ri-ik ù 2 ma-na KÙ.BABBAR a-ta ṣí-ib-ma 5 ma-na KÙ.BABBAR dí-šu-um ša DUMU i-sú-ri-ik a-ma-mì-in a-na-kam-ma i-na KÙ.BABBAR-pí-kà ur-<gap>-qí šu-ma {d}en-LÍL-ba-ni ḫa-ra-šu ar-ḫi-iš šu-ma DUMU i-sú-ri-ik KÙ.BABBAR ar-ḫi-iš lá i-té-dí-in a-bi₄ a-ta be-lí a-ta kà-lá-šu-ma a-ta-ma dí-in-ma ša DUMU i-sú-ri-ik ša-áš-qí-il₅-ma le-qé té-er-ta-kà li-lí-kam-ma ší-tum a-na-nu-um lu-šé-bi₄-lá-ku-um lá ta-kà-lá KÙ.BABBAR dí-in-ma gi₅-mì-lu-um i-ṣé-ri-a